CELEX: E2008P0002
Language: el
Date: 2008-02-21 00:00:00
Title: Προσφυγή που ασκήθηκε στις 21 Φεβρουαρίου 2008 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας (Υπόθεση E-2/08)

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/18
            
         Προσφυγή που ασκήθηκε στις 21 Φεβρουαρίου 2008 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   (Υπόθεση E-2/08)
   (2008/C 113/15)
   Στις 21 Φεβρουαρίου 2008 ασκήθηκε προσφυγή κατά της Δημοκρατίας της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Niels Fenger και Florence Simonetti.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ:
   
               1.
            
            
               να δηλώσει ότι η Δημοκρατία της Ισλανδίας μη έχοντας θεσπίσει ή κοινοποιήσει στην Εποπτεύουσα Αρχή τα αναγκαία μέτρα για την εφαρμογή, εντός της ταχθείσας προθεσμίας, της πράξης που αναφέρεται στο σημείο 1α του κεφαλαίου XXIV του παραρτήματος ΙΙ της συμφωνίας για τον Ευρωπαϊκό Οικονομικό Χώρο (Οδηγία 2004/26/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την τροποποίηση της οδηγίας 97/68/ΕΚ για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα), όπως προσαρμόστηκε στη συμφωνία ΕΟΧ μέσω του πρωτοκόλλου 1 της συμφωνίας αυτής, δεν εκπλήρωσε τις υποχρεώσεις της σύμφωνα με το άρθρο 3 της πράξης αυτής και το άρθρο 7 της συμφωνίας ΕΟΧ· και
            
         
               2.
            
            
               να διατάξει τη Δημοκρατία της Ισλανδίας να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               η παρούσα υπόθεση αφορά τη μη εφαρμογή οδηγίας για την προστασία του περιβάλλοντος,
            
         
               —
            
            
               η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν υπέβαλε κανέναν στοιχείο που να καταδεικνύει ότι έχει εφαρμόσει την οδηγία στον ισλανδικό δίκαιο,
            
         
               —
            
            
               η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν αμφισβήτησε το γεγονός ότι δεν έχει εφαρμόσει την οδηγία.